סיפור החיים

סיפור החיים (באנגלית: Life Story) היא סדרת-טבע תיעודית שהופקה על ידי ה-BBC, מהיוצרים של "עולם קפוא" ושל "עולם מופלא". הסדרה מורכבת מ-6 פרקים באורך כ-60 דקות. בגרסה האנגלית מדובבת הסדרה על ידי דייוויד אטנבורו.

סדרה זו מציגה את סיפור ההישרדות של מגוון בעלי חיים מצעירותם ועד לגיל הבגרות שלהם וקשיי ההורות שלהם.

פרקי הסדרה 
הצעד הראשון: בפרק הראשון נראים היצורים הצעירים המתחילים לשרוד בעולם אכזר וקשוח, בעזרת הוריהם או בלי. אפרוחי ברנטה לבנת-לחי קופצים מצוקים תלולים ומסוכנים בגרינלנד, דובי ים מתרחקים מהים שורץ האורקות ומתרגלים שחייה באגם בתוך יער גשם יחדיו, גורי אריות חיים עם משפחתם, גמלי שלמה מהמין Hymenopus coronatus מתמודדים נגד טורפים. כמו כן נראים צעירי אלבטרוס שחור-רגל מנסים לעוף אל מול כרישים טיגרים טורפים, לווייתנים גדולי סנפיר הנודדים באוקיינוסים הטרופים ונזהרים מלווייתנים זכרים ומכרישים, סוריקטה צעירה לומדת לצוד עקרב וירבוע ארך אוזניים צעיר מסתדר במדבר.
גדילה: בפרק זה בעלי החיים מתחילים להתבגר. נראים שועל שלג צעיר מחפש למינגים בקפיצות, צעירי טיגריסים החיים בקרבה לאמם, צעיר סוכי משיי בונה סוכה, צעירי קרקרה מפוספסת מתמודדים נגד קרקרות בוגרות תוקפניות, תמנון הווריד מתגונן מדגי סנדל באמצעות קונכייה, ברדלסים צעירים מתבגרים יחדיו על זכר אימפלה וקוליברי זנב-מחבט צעיר מתמודד עם יריביו.
בית: פרק זה מתאר מינים המחפשים לעצמם בית, טריטוריה ומתגוננים עליהם. זאבים טלואים רצים בערבות טנזניה אחרי גנואים ומגוננים על השטח מצבוע מנומר, סרטנים נזירים מחליפים קונכיות יחדיו, קבוצת רמורות מחפשות שותף כמו כריש או מנטה ריי, צפיר קורדילרים צעיר מסתדר לבד בהרי הרוקי ומתמודד עם נהרות שוצפים ועם דובים, פיקה אמריקאית צעירה מאחסנת מזון לחורף במהלך עונת הקיץ הקצרה, נמלה אורגת (Oecophylla smaragdina) באוסטרליה משתמשת בזחליה כדי להקים קן של עלים דבוקים יחד ומתגוננות ממושבת נמלים שכנה ושימפנזות באזור הסהרה מובילים את השבט שלהם לנהר יבש וחופרים בו עד למציאת מים.
כוח: בפרק זה נראים בעלי חיים המתחילים להפגין תחרויות ומאבקי כוח במטרה לקבל מעמד, טריטוריה או סיכוי לגדל צאצאים. נראים שימפנזים הנלחמים אחד בשני, צעיר שימפנזה יתום ומנודה הנתקל בחבר העוזר לו להתקדם ולצוד וכך למשוך נקבות, צלף צעיר מנסה לקלוע מים למטרותיו אך נתקל בדגים צלפים בריונים, עיטמים נלחמים על דגים באלסקה, סוריקטות מתאחדים כדי להדוף נחש קוברה. כמו כן נראים נמלי דבש  באריזונה, מאבקים של שכווי חד-זנב ושל זכרי קנגורו אפור.
חיזור: פרק זה מתאר את שלבי החיזור של הצעירים המתבגרים ואת המורכבות שבתהליך זה. אלבטרוס גלאפגוס מחפש נקבה שתופיע באזור בו בנו יחד קן, צבי ים ירוקים ברבייה, סוכי הלהבה בסגנון ריקוד מיוחד ביותר, כינוס של דובי ים אנטארקטים במהלכו זכר שליט מובס ונפצע קשה, זכר מנקין ארוך-זנב מבצע ריקוד חיזור מסובך עם מתלמד צעיר, קופצן טווסי מחפש נקבה בתנועות מיוחדות אך לבסוף נטרף על ידה, מקוק יפני מושך נקבות אך מעניש נקבות בוגדניות, ודג נפוחית צעיר מהמין חמת לבן-נקודות בונה קן עצום המושך נקבה בים שלחופי יפן.
הורות: הפרק האחרון מתאר את הקשיים של הורים לטפל בצעיריהם. נקבות צבי ים לחופי אוסטרליה נאלצות להתרבות ביבשה אך לחזור מיד לים לפני שיתחממו ויתקעו בשוניות שנחשפות בגאות, נקבת ביזון אמריקאי מגוננת על עגלה מפני זאבים, נקבת בונובו מטפלת בצאצאה במשך 5 שנים, מטפחת עמו את הקשר ומראה לו אמצעים לשרוד כמו ליקוט צמחי מים מבריכה באמצע הג'ונגל, לנגור אפור זכר מתמודד נגד פולשים ללהקתו, דרונגו אפריקני מטפל בגוזל של קוקייה שהורג את גוזליו האמיתיים, זברה מצויה מובילה את בנה בנדידה שחוצה נהר גועש. היא מעדיפה לחצות איפה שהמים סוחפים וגועשים לעומת אזור שורץ בלביאות ובתנינים ומשפחת פילים נתקלת בעצמות של פילה מבוגרת ומתאחדת סביבם.
פרק מאחד: יצא ב-1 בינואר 2015 ובו סיפורם של כמה היצורים שנראו ב-6 הפרקים המרכזיים, בין השאר אפרוחי הברנטה לבנת-הלחי, שועלי השלג, נקבת בונובו וגורה, זברות החוצות נהר מהיר עם סייחים ופילים צופים בעצמות פילה מבוגרת.

קישורים חיצוניים
 

BBC: תוכניות וסדרות
תוכניות תעודה של ה-BBC
סדרות טלוויזיה בריטיות שעלו לשידור בשנות ה-2010
תוכניות טבע
דייוויד אטנבורו